26.4.2023
FI
Euroopan unionin virallinen lehti
L 111/5
Jäsenvaltiot on jo velvoitettu raportoimaan yhteenvetotiedot tehdyistä siirroista komission täytäntöönpanoasetuksen (EU) 2020/1208 (13) mukaisesti.
Sen jälkeen kun komissio on koonnut tiedot, yhteenveto toimitetuista tiedoista asetetaan saataville sähköisessä muodossa kolmen kuukauden kuluessa jäsenvaltioiden raporttien vastaanot­ tamisesta, ja yhteenvedossa ilmoitetaan kutakin vuotuista päästökiintiötapahtumaa kohti maksettujen hintojen vaihtelualue.
Lisäksi asetuksen (EU) 2018/1999 38 artiklan 4 kohdassa tarkoitettujen täytäntöönpanosäädösten julkaisemisen ja vaatimustenmukaisuuden tarkastusmenettelyn aloittamisen välisten kahden ajanjakson kuluessa jäsenvaltiot voivat raportoida tehdyistä siirroista komissiolle kunkin kuukauden 15 päivänä.
Aiottuja siirtoja koskevan tietojenvaihdon helpottamiseksi jäsenvaltioita pyydetään lisäksi jatkuvasti päivittämään asiaankuuluvia tietoja.
Komissio laatii saamistaan tiedoista yhteenvedon, joka asetetaan saataville sähköisessä muodossa kohtuullisessa ajassa.
Avoimuuden parantamiseksi jäsenvaltioiden olisi ennen jokaista tosiasiallista siirtoa ilmoitettava asetuksella (EU) 2018/1999 perustetulle ilmastonmuutoskomitealle aikomuksestaan siirtää osa tietyn vuoden vuotuisesta päästökiintiöstään.
Sen vuoksi asetus (EU) 2018/1999 olisi muutettava.
(19)
Tiettyjen jäsenvaltioiden osalta on mahdollista ottaa huomioon EU:n päästökauppajärjestelmän päästöoikeuksien rajoitettu mitätöintimahdollisuus asetuksen (EU) 2018/842 mukaisten velvoitteiden täyttämiseksi, jäljempänä ’EU:n päästökauppajärjestelmän joustomahdollisuus’.
Kyseisistä jäsenvaltioista kaksi ei ole käyttänyt EU:n päästökauppa­ järjestelmän joustomahdollisuutta, ja yksi ei ole käyttänyt sitä täysimääräisesti.
Kun otetaan huomioon tässä asetuksessa asetettu tiukempi tavoitetaso, kyseisille jäsenvaltioille olisi annettava uusi tilaisuus joustomahdollisuuden käyttämiseen tai sen käytön tehostamiseen.
Sen vuoksi on aiheellista asettaa kyseisille jäsenvaltioille uusi määräaika, johon mennessä ne voivat ilmoittaa komissiolle aikomuksestaan käyttää joustomahdollisuutta tai tehostaa sen käyttämistä.
Lisäksi Maltan kansallinen, asukaskohtaiseen bruttokansantuotteeseen perustuva kasvihuonekaasu­ päästöjen vähennystavoite ylittää kyseisen jäsenvaltion talouden erityisen rakenteen vuoksi selvästi maan kustannus­ tehokkaan vähennyspotentiaalin.
Sen vuoksi on asianmukaista parantaa Maltan mahdollisuuksia käyttää kyseistä joustomahdollisuutta vaarantamatta vuodelle 2030 asetettua unionin kasvihuonekaasupäästöjen vähennystavoitetta.
(20)
EU:n päästökauppajärjestelmän joustomahdollisuuden lisäksi on jäsenvaltioiden asetuksen (EU) 2018/842 mukaisten velvoitteiden täyttämiseksi mahdollista ottaa huomioon rajallinen määrä LULUCF:stä peräisin olevia nettopoistumia ja nettopäästöjä, jäljempänä ’LULUCF-joustomahdollisuus’.
Jotta varmistetaan riittävien hillintätoimien käyttöönotto vuoteen 2030 saakka, on aiheellista rajoittaa LULUCF-joustomahdollisuuden käyttöä eriyttämällä LULUCF-joustomahdollisuuden käyttö kahdelle ajanjaksolle ja asettamalla kummallekin ajanjaksolle yläraja, joka vastaa puolta asetuksen (EU) 2018/842 liitteessä III esitettyjen kokonaisnettopoistumien enimmäismäärästä.
On myös aiheellista saattaa kyseisen liitteen otsikko vastaamaan komission delegoidulla asetuksella (EU) 2021/268 (14) tehtyä asetuksen (EU) 2018/841 muutosta.
Tämän seurauksena asetuksessa (EU) 2018/842 ei tarvitse enää siirtää komissiolle valtaa antaa delegoituja säädöksiä asetuksen liitteen III otsikon muuttamiseksi.
Asetuksen (EU) 2018/842 7 artiklan 2 kohta olisi sen vuoksi poistettava.
(21)
Jos komissio toteaa, että jäsenvaltion edistyminen asetuksen (EU) 2018/842 mukaisten vuotuisten päästötasojensa noudattamisessa ei ole ollut riittävää, kyseisen asetuksen mukaisia korjaavien toimien mekanismeja olisi vahvistettava, jotta mahdollistetaan nopeat ja tehokkaat toimet.
Sen vuoksi on aiheellista tarkistaa vaatimuksia, joita sovelletaan korjaaviin toimintasuunnitelmiin, joita jäsenvaltioiden on määrä toimittaa komissiolle siinä tapauksessa, että edistyminen ei ole ollut riittävää.
(22)
Unioni ja jäsenvaltiot ovat tiedon saannista, yleisön osallistumisoikeudesta päätöksentekoon sekä muutoksenhakuja vireillepano-oikeudesta ympäristöasioissa tehdyn Yhdistyneiden kansakuntien Euroopan talouskomission yleissopimuksen (15), jäljempänä ’Århusin yleissopimus’, sopimuspuolia.
Julkinen valvonta ja muutoksenhaku- ja vireillepano-oikeus ovat olennainen osa unionin demokraattisia arvoja ja oikeusvaltioperiaatteen turvaamisen välineitä.
(13) Komission täytäntöönpanoasetus (EU) 2020/1208, annettu 7 päivänä elokuuta 2020, jäsenvaltioiden Euroopan parlamentin ja neuvoston asetuksen (EU) 2018/1999 mukaisesti raportoimien tietojen rakenteesta, muodosta, toimittamistavasta ja tarkastamisesta sekä komission täytäntöönpanoasetuksen (EU) N:o 749/2014 kumoamisesta (EUVL L 278, 26.8.2020, s. 1).
(14) Komission delegoitu asetus (EU) 2021/268, annettu 28 päivänä lokakuuta 2020, Euroopan parlamentin ja neuvoston asetuksen (EU) 2018/841 liitteen IV muuttamisesta niiden metsien vertailutasojen vahvistamiseksi, joita jäsenvaltioiden on sovellettava kaudella 2021–2025 (EUVL L 60, 22.2.2021, s. 21).
(15) EUVL L 124, 17.5.2005, s.
4.